Neuvoston 3 päivänä kesäkuuta 2003 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 43/2003 Euroopan parlamentin ja neuvoston asetuksen antamiseksi elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun asetuksen (EY) N:o 178/2002 muuttamisesta



Virallinen lehti nro C 219 E , 16/09/2003 s. 0005 - 0008



Neuvoston 3 päivänä kesäkuuta 2003 vahvistama yhteinen kanta (EY) N:o 43/2003 Euroopan parlamentin ja neuvoston asetuksen 2003/.../EY antamiseksi elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun asetuksen (EY) N:o 178/2002 muuttamisesta (2003/C 219 E/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 37, 95 ja 133 artiklan sekä 152 artiklan 4 kohdan b alakohdan, ottavat huomioon komission ehdotuksen(1), ottavat huomioon tilintarkastustuomioistuimen lausunnon(2), ottavat huomioon Euroopan talous- ja sosiaalikomitean lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) On syytä saattaa elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun neuvoston asetuksen (EY) N:o 178/2002(5) tietyt säännökset yhtäpitäviksi Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002(6) (jäljempänä "yleinen varainhoitoasetus") ja erityisesti sen 185 artiklan kanssa. (2) Yleiset periaatteet ja rajoitukset, jotka koskevat EY:n perustamissopimuksen 255 artiklan mukaista oikeutta tutustua asiakirjoihin ja sen käyttämistä, on vahvistettu Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001(7). (3) Mainitut kolme toimielintä sopivat asetuksen (EY) N:o 1049/2001 antamisen yhteydessä yhteisellä julistuksella, että virastojen ja muiden vastaavien elinten olisi annettava mainitun asetuksen mukaiset säännöt. (4) Tästä syystä asetukseen (EY) N:o 178/2002 on syytä sisällyttää tarvittavat säännökset asetuksen (EY) N:o 1049/2001 soveltamiseksi Euroopan elintarviketurvallisuusviranomaiseen sekä säännös muutoksenhausta tapauksessa, jossa asiakirjoihin tutustuminen on evätty. (5) Näin ollen asetusta (EY) N:o 178/2002 on muutettava vastaavasti, OVAT ANTANEET TÄMÄN ASETUKSEN: 1 artikla Muutetaan asetusta (EY) N:o 178/2002 seuraavasti: 1. Korvataan 25 artiklan 9 kohta seuraavasti: "9. Johtokunta vahvistaa elintarviketurvallisuusviranomaiseen sovellettavat varainhoitoa koskevat säännökset komissiota kuultuaan. Säännökset voivat poiketa komission 19 päivänä marraskuuta 2002 antamasta asetuksesta (EY, Euratom) N:o 2343/2002(8), joka koskee Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevaa varainhoidon puiteasetusta, ainoastaan, jos elintarviketurvallisuusviranomaisen toiminta sitä nimenomaisesti vaatii ja jos komissio on antanut siihen etukäteen suostumuksensa." 2. Muutetaan 26 artikla seuraavasti: a) korvataan 2 kohdan f alakohta seuraavasti: "f) esityksen laatimisesta elintarviketurvallisuusviranomaisen tuloja ja menoja koskevaksi ennakkoarvioksi ja elintarviketurvallisuusviranomaisen talousarvion toteuttamisesta;"; b) korvataan 3 kohta seuraavasti: "3. Toiminnanjohtajan on esitettävä joka vuosi johtokunnalle hyväksymistä varten a) esitys yleiskertomukseksi elintarviketurvallisuusviranomaisen kaikista kuluneen vuoden toimista; b) työohjelmia koskevat esitykset. Kun johtokunta on hyväksynyt työohjelmat, toiminnanjohtaja toimittaa ne Euroopan parlamentille, neuvostolle, komissiolle ja jäsenvaltioille ja huolehtii niiden julkaisemisesta. Kun johtokunta on hyväksynyt yleiskertomuksen elintarviketurvallisuusviranomaisen toiminnasta, toiminnanjohtaja toimittaa sen viimeistään 15 päivänä kesäkuuta Euroopan parlamentille, neuvostolle, komissiolle, tilintarkastustuomioistuimelle, Euroopan talous- ja sosiaalikomitealle ja alueiden komitealle sekä huolehtii sen julkaisemisesta. Toiminnanjohtaja toimittaa vuosittain budjettivallan käyttäjälle kaikki tarvittavat tiedot arviointimenettelyjen tuloksista."; c) kumotaan 4 kohta. 3. Korvataan 41 artikla seuraavasti: " 41 artikla Oikeus tutustua asiakirjoihin 1. Elintarviketurvallisuusviranomaisen hallussa oleviin asiakirjoihin sovelletaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001(9). 2. Johtokunta antaa asetuksen (EY) N:o 1049/2001 soveltamista koskevat yksityiskohtaiset käytännön säännöt kuuden kuukauden kuluessa elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun asetuksen (EY) N:o 178/2002 muuttamisesta ... annetun Euroopan parlamentin ja neuvoston asetuksen (EY) N:o .../2003(10) voimaantulosta. 3. Päätöksistä, jotka elintarviketurvallisuusviranomainen on tehnyt asetuksen (EY) N:o 1049/2001 8 artiklan soveltamiseksi, voidaan tehdä kantelu Euroopan oikeusasiamiehelle perustamissopimuksen 195 artiklassa määrättyjen edellytysten mukaisesti tai nostaa kanne Euroopan yhteisöjen tuomioistuimessa perustamissopimuksen 230 artiklassa määrättyjen edellytysten mukaisesti." 4. 43 artiklassa: a) korvataan 3, 4, 5 ja 6 kohta seuraavasti: "3. Toiminnanjohtaja laatii riittävän ajoissa ennen 5 kohdassa tarkoitettua määräpäivää esityksen elintarviketurvallisuusviranomaisen seuraavan varainhoitovuoden tuloja ja menoja koskevaksi ennakkoarvioksi ja toimittaa sen sekä siihen liitetyn henkilöstötaulukkoa koskevan esityksen johtokunnalle. 4. Tulojen ja menojen on oltava tasapainossa. 5. Johtokunta laatii vuosittain tuloja ja menoja koskevan ennakkoarvioesityksen perusteella ennakkoarvion elintarviketurvallisuusviranomaisen tuloista ja menoista seuraavaa varainhoitovuotta varten. Johtokunta toimittaa viimeistään 31 päivänä maaliskuuta tämän ennakkoarvion, johon sisältyvät henkilöstötaulukkoa koskeva esitys ja alustavat työohjelmat, komissiolle sekä maille, joiden kanssa yhteisö on tehnyt 49 artiklan mukaisia sopimuksia. 6. Komissio toimittaa ennakkoarvion Euroopan unionin yleistä talousarviota koskevan alustavan esityksen yhteydessä Euroopan parlamentille ja neuvostolle (jäljempänä yhteisesti 'budjettivallan käyttäjä')."; b) lisätään seuraavat kohdat: "7. Ennakkoarvion perusteella komissio sisällyttää arviot, jotka se katsoo henkilöstötaulukon ja yleisestä talousarviosta suoritettavan avustuksen määrän osalta välttämättömiksi, Euroopan yhteisöjen yleistä talousarviota koskevaan alustavaan esitykseen ja toimittaa sen budjettivallan käyttäjälle EY:n perustamissopimuksen 272 artiklan mukaisesti. 8. Budjettivallan käyttäjä hyväksyy elintarviketurvallisuusviranomaisen avustusta koskevat määrärahat. Budjettivallan käyttäjä vahvistaa elintarviketurvallisuusviranomaisen henkilöstötaulukon. 9. Johtokunta vahvistaa talousarvion. Siitä tulee lopullinen, kun Euroopan unionin yleinen talousarvio on lopullisesti vahvistettu. Sitä mukautetaan tarvittaessa vastaavasti. 10. Johtokunta ilmoittaa budjettivallan käyttäjälle mahdollisimman pian aikomuksestaan toteuttaa hankkeita, joilla voi olla huomattavaa taloudellista vaikutusta talousarvion rahoittamiseen, erityisesti kiinteistöihin liittyviä hankkeita kuten kiinteistöjen vuokraus tai hankinta. Johtokunta ilmoittaa asiasta komissiolle. Kun jompikumpi budjettivallan käyttäjä on ilmoittanut aikomuksestaan antaa lausunto, se toimittaa sen johtokunnalle kuuden viikon kuluessa hankkeesta ilmoittamisesta." 5. Korvataan 44 artikla seuraavasti: " 44 artikla Elintarviketurvallisuusviranomaisen talousarvion toteuttaminen 1. Toiminnanjohtaja toteuttaa elintarviketurvallisuusviranomaisen talousarvion. 2. Elintarviketurvallisuusviranomaisen tilinpitäjä toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle varainhoitovuoden päättymistä seuraavan maaliskuun 1 päivään mennessä. Komission tilinpitäjä konsolidoi toimielinten ja hajautettujen elinten alustavat tilinpäätökset yleisen varainhoitoasetuksen 128 artiklan mukaisesti. 3. Komission tilinpitäjä toimittaa elintarviketurvallisuusviranomaisen alustavan tilinpäätöksen ja selvityksen varainhoitovuoden talousarvio- ja varainhallinnosta tilintarkastustuomioistuimelle viimeistään varainhoitovuoden päättymistä seuraavan maaliskuun 31 päivänä. Kyseinen varainhoitovuoden talousarvio- ja varainhallintoa koskeva selvitys toimitetaan myös Euroopan parlamentille ja neuvostolle. 4. Saatuaan elintarviketurvallisuusviranomaisen alustavaa tilinpäätöstä koskevat huomautukset, jotka tilintarkastustuomioistuin on laatinut yleisen varainhoitoasetuksen 129 artiklan säännösten mukaisesti, toiminnanjohtaja laatii elintarviketurvallisuusviranomaisen lopullisen tilinpäätöksen omalla vastuullaan ja toimittaa sen johtokunnalle lausuntoa varten. 5. Johtokunta antaa lausunnon elintarviketurvallisuusviranomaisen lopullisesta tilinpäätöksestä. 6. Toiminnanjohtaja toimittaa lopullisen tilinpäätöksen ja johtokunnan lausunnon Euroopan parlamentille, neuvostolle, komissiolle ja tilintarkastustuomioistuimelle viimeistään varainhoitovuoden päättymistä seuraavan heinäkuun 1 päivänä. 7. Lopullinen tilinpäätös julkaistaan. 8. Toiminnanjohtaja toimittaa tilintarkastustuomioistuimelle vastauksen tämän huomautuksiin viimeistään 30 päivänä syyskuuta. Toiminnanjohtaja toimittaa vastauksen myös johtokunnalle. 9. Toiminnanjohtaja antaa Euroopan parlamentille tämän pyynnöstä yleisen varainhoitoasetuksen 146 artiklan 3 kohdan mukaisesti kaikki kyseistä varainhoitovuotta koskevan vastuuvapausmenettelyn sujuvaa toteuttamista varten tarvittavat tiedot. 10. Ennen vuoden N+2 huhtikuun 30 päivää Euroopan parlamentti myöntää neuvoston määräenemmistöllä antamasta suosituksesta toiminnanjohtajalle vastuuvapauden varainhoitovuoden N talousarvion toteuttamisesta." 2 artikla Tämä asetus tulee voimaan sitä päivää seuraavan kuukauden ensimmäisenä päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 331 E, 31.12.2002, s. 79. (2) EYVL C 285, 21.11.2002, s. 4. (3) EUVL C 85, 8.4.2003, s. 64. (4) Euroopan parlamentin lausunto, annettu 22. lokakuuta 2002 (ei vielä julkaistu virallisessa lehdessä), neuvoston yhteinen kanta 3. kesäkuuta 2003 ja Euroopan parlamentin päätös ... (ei vielä julkaistu virallisessa lehdessä). (5) EYVL L 31, 1.2.2002, s. 1. (6) EYVL L 248, 16.9.2002, s. 1, ja sen oikaisu EYVL L 25, 30.1.2003, s. 43. (7) EYVL L 145, 31.5.2001, s. 43. (8) EYVL L 357, 31.12.2002, s. 72, ja sen oikaisu EYVL L 2, 7.1.2003, s. 39. (9) EYVL L 145, 31.5.2001, s. 43. (10) EUVL L ... NEUVOSTON PERUSTELUT I JOHDANTO Komissio esitti 17.7.2002 ehdotuksen Euroopan parlamentin ja neuvoston asetukseksi neuvoston asetuksen (EY) N:o 178/2002 muuttamisesta Euroopan elintarviketurvallisuusviranomaiseen sovellettavien talousarviota ja varainhoitoa sekä kyseisen viranomaisen asiakirjoihin tutustumista koskevien sääntöjen osalta(1). Ehdotus perustuu EY:n perustamissopimuksen 37, 95 ja 133 artiklaan sekä 152 artiklan 4 kohdan b alakohtaan. Euroopan parlamentti antoi lausuntonsa 22.10.2002(2). Tilintarkastustuomioistuin antoi lausuntonsa 26.9.2002(3). Talous- ja sosiaalikomitea antoi lausuntonsa 11.12.2002(4). II TAVOITE Asiakohdassa mainitulla ehdotuksella on tarkoitus muuttaa asetusta (EY) N:o 178/2002 toisaalta Euroopan elintarviketurvallisuusviranomaiseen sovellettavien talousarviota ja varainhoitoa koskevien sääntöjen osalta, jotta varmistettaisiin niiden yhdenmukaisuus 1.1.2003 voimaantulleen uuden yleisen varainhoitoasetuksen(5) kanssa, ja toisaalta viranomaisen asiakirjoihin tutustumista koskevien sääntöjen osalta, jotta viranomainen soveltaisi Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001(6). III EUROOPAN PARLAMENTIN TARKISTUKSET Kolmikantakeskusteluissa, jotka käytiin 18.3.2003, Euroopan parlamentti ja neuvosto pääsivät yhteisymmärrykseen neljän Euroopan parlamentin tarkistuksen ottamisesta asetuksen tekstiin. Kyseiset tarkistukset koskevat: a) tietojen antamista budjettivallan käyttäjälle arviointimenettelyistä (26 artiklan 3 kohta), b) viranomaisen talousarvion lopullisen vahvistamisen edellytyksiä (43 artiklan 9 kohta), c) ilmoittamista budjettivallan käyttäjälle (erityisesti kiinteistöihin liittyvistä) hankkeista, joilla voi olla huomattavaa vaikutusta talousarvioon (43 artiklan 10 kohta), ja d) vastuuvapausmenettelyä (44 artiklan 4 kohta). Nämä tarkistukset sisältyvät yhteiseen kantaan. Asetukseen ei toisaalta sisällytetty kolmea muuta Euroopan parlamentin tarkistusta, mutta niiden asiasisältö otettiin mukaan lausumina, jotka ovat yhteisen kannan (asiak. 8240/03) lisäyksessä 2 ja jotka on tarkoitus julkaista Euroopan unionin virallisessa lehdessä. IV NEUVOSTOSSA PÄÄTETYT MERKITTÄVÄT MUUTOKSET KOMISSION ALKUPERÄISEEN EHDOTUKSEEN Neuvosto ei hyväksynyt johtajan nimitysmenettelyä koskevaa komission ehdotusta, koska se ei johdu voimassa olevan säännöstön muuttamisesta. (1) EYVL C 331 E, 31.12.2002, s. 79. (2) Ei vielä julkaistu Euroopan unionin virallisessa lehdessä. (3) EYVL C 285, 21.11.2002, s. 4. (4) EUVL C 85, 8.4.2003, s. 64. (5) EYVL L 248, 16.9.2002, s. 1, oikaisu EYVL L 25, 30.1.2003, s. 43. (6) EYVL L 145, 31.5.2001, s. 43.